Diari Oficial de la Generalitat Valenciana


Sumari del DOGV 2520, del 01-06-1995 (1995/834927)

ACORD de 16 de maig de 1995, del Govern Valencià, pel qual es declara exempt de l'obligació de mantenir la plaça de secretaria a l'Ajuntament de Benimantell.
-------------------------------------------------------------------------------------------------------------------------------------------------------------

### Dades del document

Número de DOGV
:   2520

Data del DOGV
:   01-06-1995

Secció del DOGV
:   ALTRES DISPOSICIONS

Número del document
:   1995/834927


Data del document
:   16-05-1995

Organisme emissor
:   Conselleria d'Administració Pública

Tipus de document
:   Acord

ACORD de 16 de maig de 1995, del Govern Valencià, pel qual es declara exempt de l'obligació de mantenir la plaça de secretaria a l'Ajuntament de Benimantell.   
El Govern Valencià, en la reunió del dia 16 de maig de 1995, adoptà l'acord següent:  
El Ple de l'Ajuntament de Benimantell, donat el reduït nombre de la seua població i en ser el seu pressupost per a 1994 inferior als vint milions de pessetes, va acordar el 12 de novembre de 1993 sol·licitar l'exempció de la plaça de secretaria i acollir-se als serveis prestats per la Diputació Provincial d'Alacant.  
Sol·licitat l'informe preceptiu a la Diputació Provincial d'Alacant, en sessió plenària de 2 de març de 1995 va adoptar informe favorable a l'exempció.  
El tràmit procedimental es va substanciar de conformitat amb el Reial Decret 1732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter nacional.  
Per tant, considerant les facultats conferides pel Reial Decret esmentat, de conformitat amb l'article 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Eximir l'Ajuntament de Benimantell de l'obligació de mantenir la plaça de secretaria. Les funcions atribuïdes al lloc suprimit seran exercides pel Servei d'Assistència de la Diputació Provincial d'Alacant.  
Aquest acord es publicarà en el Diari Oficial de la Generalitat Valenciana i en el Butlletí Oficial de l'Estat després de la prèvia comunicació al Ministeri per a les Administracions Públiques.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 16 de maig de 1995  
El conseller secretari del Govern Valencià,  
LUIS BERENGUER FUSTER